b"\n_START_ARTICLE_\nMessier 11\n_START_SECTION_\nSvojstva\n_START_PARAGRAPH_\nMessier 11 je jedan od najgu\xc5\xa1\xc4\x87ih i kompaktnijih skupova u na\xc5\xa1oj galaksiji._NEWLINE_Sadr\xc5\xbei preko 2900 zvijezda od \xc4\x8dega ih je 200 vidljivo u amaterskom instrumentu. _NEWLINE_Od nas je Messier 11 udaljen 6000 svjetlosnih godina, prividne dimenzije su mu 14', a stvarne 24 svjetlosne godine._NEWLINE_Starost skupa je procijenjena na 220 milijuna godina i od nas se udaljava brzinom od 21 km/s.\n_START_SECTION_\nAmaterska promatranja\n_START_PARAGRAPH_\nMessier 11 je veoma lako na\xc4\x87i kada je vidljiv u ljetnim mjesecima. Ve\xc4\x87 se u tra\xc5\xbeilu i dvogledu mo\xc5\xbee vidjeti kao mutna mrlja, a teleskop \xc4\x87e ga pokazati u punom sjaju. Najbolji je pogled uz pove\xc4\x87anja od 75 - 150x, jer je onda lak\xc5\xa1e razlu\xc4\x8diti zvijezde._NEWLINE_U teleskopu s objektivom od 200 mm redovito se vidi 150 zvijezda u skupu."